
ᐅᖃᐅᓯᓕᒃ: ᖃᐅᔨᒪᓕᖅᐹᓪᓕᓂᕐᒧᑦ ᖃᐅᔨᓴᐃᓂᕐᒧᑦ ᓚᐃᓴᓐᓯ # 03 005 21R-M

ᒥᔅᑕ ᑰᑎ-ᒧᑦ,

ᑐᓂᔭᑉᑎᒋᑦ 2021 ᐊᕐᕌᒍᑕᒫᖅ ᓇᐃᓈᖅᓯᒪᔪᖅ ᐅᓂᑉᑳᒥᒃ ᓄᓇᕗᒻᒥ ᖃᐅᔨᓴᐃᓂᕐᒧᑦ ᖃᐅᔨᒪᓕᖅᐹᓪᓕᕐᓂᕐᒥᒃ ᖃᐅᔨᓴᐃᓂᕐᒧᑦ ᓚᐃᓴᓐᓯ # 03 005 21R-M. ᐊᓯᐊᙳᖅᑐᖃᙱᑦᑐᖅ ᐱᔭᒃᓴᐅᑎᐅᔪᓂᑦ, ᖃᐅᔨᓴᐃᕝᕕᐅᔪᓂᑦ, ᐅᕝᕙᓘᓐᓃᑦ ᖃᐅᔨᓴᐃᓂᕐᒧᑦ ᐊᑐᖅᑕᐅᔪᓂᑦ ᐱᔾᔪᑎᖃᖅᑐᓂᒃ ᑖᑉᓱᒧᙵ ᖃᐅᔨᓴᐃᓂᕐᒧᑦ ᓚᐃᓴᓐᓯᒧᑦ. ᓄᑖᓂᒃ ᐱᓕᕆᕝᕕᐅᔪᒥᑦ ᖃᐅᔨᓴᐃᓂᕐᒧᑦ ᐸᕐᓇᐃᓂᖅᑕᖃᓚᐅᖏᑦᑐᖅ ᐃᓚᒋᔭᐅᔪᒥᒃ ᑖᑉᓱᒧᙵ ᓚᐃᓴᓐᓯᒧᑦ (ᐃᓚᒋᔭᐅᔪᓂᒃ ᐃᓕᐅᖅᖃᐃᓃᑦ, ᐆᒃᑐᕋᐃᔾᔪᑎᓂᒃ, ᑕᒪᒃᑯᐊᕋᓗᐃᑦ). ᑭᓯᐊᓂ, ᑐᒃᓯᕋᖅᑐᒍᑦ ᓄᑖᙳᖅᑎᕐᓗᒍ ᑖᒻᓇ ᓚᐃᓴᓐᓯ ᑲᑎᖅᓱᐃᖏᓐᓇᕈᖕᓇᕐᓂᐊᕋᑉᑕ ᐊᒻᒪᓗ ᖃᐅᔨᓴᕐᓗᒋᑦ ᐊᒥᓱᓂᒃ-ᐅᑭᐅᓂᑦ ᖁᐊᖑᐃᓐᓇᐅᔭᖅᑐᓄᑦ ᓈᓴᐅᑎᓂᒃ/ᑎᑎᖅᖃᓂᒃ ᑕᐃᒪᐅᔪᓂᒃ ᐃᓚᒋᔭᐅᔪᓂᑦ (ᒪᓂᕋᐅᑉ ᐆᓇᕐᓂᖓ, ᐊᓂᖅᓵᖅᑐᖅᑕᑉᑕ ᐆᓇᕐᓂᖓᓂᒃ, ᐃᒪᐅᑉ ᐆᓇᕐᓂᖓᓂᒃ, ᖃᐅᓯᕐᓂᐅᔪᓂᒃ, ᐊᒻᒪᓗ ᒪᓂᕋᐅᑉ ᖁᑦᑎᒃᓯᓯᒪᓂᖓᓂᑦ). ᑕᑯᔭᖅᑐᐃᖃᑦᑕᕐᓂᐊᖅᑐᑦ ᐃᓚᒋᔭᐅᔪᓂᒃ ᒪᓕᒡᓗᒋᑦ ᐊᓯᐊᙳᖅᐸᓪᓕᐊᓂᖏᑦ ᐃᓄᓗᒃᑖᓄᑦ ᐋᓐᓂᐊᖃᖅᑕᐃᓕᒪᓂᕐᒧᑦ ᒪᓕᒃᑕᐅᔪᒃᓴᐃᑦ ᐊᒻᒪᓗ ᖃᓄᐃᓕᐅᖁᔨᓂᐅᔪᑦ ᓄᓇᕗᒻᒥ ᓴᖅᕿᑕᐅᔪᑦ, ᒐᕙᒪᑐᖃᒃᑯᓐᓂᑦ, ᐊᒻᒪᓗ ᓱᓇᑐᐃᓐᓇᐃᑦ ᐊᑐᖅᑐᑦ ᓄᓇᓕᖕᒥᑦ ᐱᔪᖕᓇᖅᑎᑦᑎᔨᓂᑦ.

1) ᒪᓐᓃᑦ (ᔫᓂ) − ᐊᒥᕋᐃᔭᕐᕕᒃ (ᓯᑎᐱᕆ) 2022: 2 ᐱᓕᕆᔩᑦ (G. ᐆᓪᑕᓐᐳᐊᒍ (G. Oldenborger) ᐊᒻᒪᓗ A.-M. ᓚᑉᓛᖕᒃ (A.-M. LeBlanc)) ᑲᓇᑕᒥᑦ ᓄᓇᒥᒃ ᖃᐅᔨᓴᔨᒃᑯᑦ, ᐋᑐᕚ ᑕᓪᓕᒪᓪᓗᐊᑦ ᐅᑉᓗᓄᑦ ᓈᓴᐅᑎᓂᒃ/ᑎᑎᖅᖃᓂᒃ ᐱᓂᐊᕐᓗᑎᒃ ᑕᐃᒪᐅᔪᓂᒃ ᐃᓚᒋᔭᐅᔪᑦ ᐃᓂᒋᔭᖏᓐᓂᒃ ᑲᖏᖅᖠᓂᐅᑉ ᖃᓂᑖᓂᑦ.

ᑎᑎᕋᖅᑐᖅ,
G. ᐆᓪᑕᓐᐳᐊᒍ (G. Oldenborger)
ᑲᓇᑕᒥᑦ ᓄᓇᒥᒃ ᖃᐅᔨᓴᔨᒃᑯᑦ
ᑲᓇᑕᒥᑦ ᓄᓇᒥᑦ ᐱᕝᕕᐅᔪᓕᕆᔨᒃᑯᑦ
183-601 Booth St., ᐋᑐᕚ, ᐋᓐᑎᐅᕆᔪ K1A 0E8
ᐅᖄᓚᐅᑎᖓ: 613-868-2474
ᖃᕆᑕᐅᔭᒃᑯᑦ ᑐᕌᕈᑎᖓ: greg.oldenborger@canada.ca


ᓄᓇᕗᒻᒥ ᖃᐅᔨᒪᓕᖅᐹᓪᓕᕐᓂᕐᒧᑦ ᖃᐅᔨᓴᐃᓂᕐᒧᑦ ᓚᐃᓴᓐᓯ # 03 005 21R-M: 2021 ᐊᕐᕌᒍᑕᒫᖅ ᓇᐃᓈᖅᓯᒪᔪᖅ

ᑭᕙᓪᓕᕐᒥᑦ ᓄᓇᕗᑦ ᐊᖏᔪᒥᒃ ᐱᖁᑎᓕᐅᕆᕙᓪᓕᐊᔪᑦ ᐱᔾᔪᑎᖃᖅᑐᓂᒃ ᓄᓇᒥᑦ ᐱᕝᕕᐅᖃᑦᑕᖅᑐᓂᑦ, ᐃᖏᕐᕋᔪᓕᕆᓂᕐᒥᑦ, ᐆᒻᒪᖅᑯᑎᓕᕆᓂᕐᒥᑦ, ᐊᒻᒪᓗ ᑐᓴᐅᒪᖃᑦᑕᐅᑎᓕᕆᓂᕐᒧᑦ ᐱᖁᑎᓂᒃ. ᑐᑭᓯᐅᒪᔾᔪᑏᑦ ᖁᐊᖑᐃᓐᓇᐅᔭᖅᑐᑦ ᒥᒃᓵᓄᑦ ᐱᔭᐅᔭᕆᐊᖃᖅᑐᑦ ᐊᔪᙱᓕᒃᑲᓐᓂᕈᖕᓇᕐᓂᖓ ᐱᔾᔪᑎᒋᑉᓗᒍ ᓯᓚᐅᑉ ᐊᓯᔾᔨᖅᐸᓪᓕᐊᓂᖓᓄᑦ. ᐆᒃᑐᕋᖅᑕᐅᓂᖏᑦ ᒪᓂᕋᐅᑉ ᐆᓇᕐᓂᖓ ᐊᒻᒪᓗ ᖃᐅᔨᔭᐅᔪᑦ ᒪᓂᕋᕐᒥᑦ ᓯᑯᐃᑦ ᖃᓄᐃᓐᓂᕆᔭᖏᑦ ᐱᒻᒪᕆᐅᔪᑦ ᖁᐊᖑᐃᓐᓇᐅᔭᖅᑐᖅ ᖃᓄᐃᓕᐅᖅᓯᒪᓂᖓᓄᑦ, ᑭᓯᐊᓂ ᐱᑕᖃᐅᓗᐊᖏᑦᑐᖅ ᑭᕙᓪᓕᕐᒥᑦ ᓄᓇᕗᒻᒥᑦ. 

ᐊᐅᔭᖓᓂᑦ 2016, ᑲᓇᑕᒥᑦ ᓄᓇᒥᒃ ᖃᐅᔨᓴᐃᔨᒃᑯᑦ ᐊᒻᒪᓗ ᑲᓇᑕ-ᓄᓇᕗᑦ ᓄᓇᓕᕆᓂᕐᒧᑦ ᑎᑎᕋᕐᕕᖓᑦ ᐱᒋᐊᓚᐅᖅᑐᑦ ᐊᒥᓱᓄᑦ-ᐅᑭᐅᓂᒃ ᖃᐅᔨᓴᐃᓂᕐᒧᑦ ᖁᐊᖑᐃᓐᓇᐅᔭᖅᑐᒥᒃ ᐱᖓᖕᓇᖅᐸᓯᖓᓂᑦ ᑕᓯᐅᔭᕐᔪᐊᑉ ᑕᐅᑐᒐᖃᖅᖢᑎᒃ ᑲᖏᖅᖠᓂᐅᑉ ᖃᓂᑕᖓᓂᑦ. ᐱᓕᕆᕝᕕᐅᔪᒥᑦ ᐃᓚᐅᓯᒪᔪᑦ: 1) ᓄᓇᐅᑉ ᐋᖅᕿᐅᒪᓂᖓᓂᒃ ᖃᐅᔨᔭᐅᔪᑦ ᐊᒻᒪᓗ ᕿᒥᕐᕈᔭᐅᓂᖓ ᓄᓇᒥᑦ ᐃᓚᒋᔭᐅᔪᑦ, 2) ᖁᐊᖑᐃᓐᓇᐅᔭᖅᑐᒃᑯᑦ ᐊᖕᒪᔪᓕᐅᖅᖢᑎᒃ ᑎᑎᕋᐅᓯᕆᓂᐊᕐᓗᒋᑦ ᐊᑯᓂᐅᔪᒥᑦ ᖁᐊᖑᐃᓐᓇᐅᔭᖅᑐᑦ ᐆᓇᕐᓂᖓᓂᒃ ᑲᖏᖅᖠᓂᕐᒥᑦ ᐱᕙᓪᓕᐊᕝᕕᐅᔪᒥᑦ ᐊᒻᒪᓗ ᐱᕙᓪᓕᐊᕝᕕᐅᓯᒪᙱᑦᑐᓂᑦ ᓄᓇᒥᑦ ᐊᑐᖅᑕᐅᔪᓂᑦ, 3) ᐃᓕᓯᑉᓗᑎᒃ ᖃᑉᓯᐊᕐᔪᖕᓂᑦ ᐃᒃᑲᑦᑐᓂᑦ ᖁᐊᖑᐃᓐᓇᐅᔭᖅᑐᓂᒃ ᖃᐅᔨᓴᐃᕝᕕᖕᓂᑦ ᖃᓂᑕᖓᓂᑦ ᑲᖏᖅᖠᓂᐅᑉ, 4) ᑲᑎᖅᓱᐃᑉᓗᑎᒃ ᖁᐊᖑᐃᓐᓇᐅᔭᖅᑐᓂᒃ ᐱᔭᐅᔪᓂᒃ ᐊᒻᒪᓗ ᓄᓇᐅᑉ ᖃᓄᐃᖓᓂᖓᓄᑦ ᓈᓴᐅᑎᓂᒃ/ᑎᑎᖅᖃᓂᒃ ᖃᐅᔨᓂᐊᕐᓗᑎᒃ ᒪᓂᕋᕐᒥᑦ ᓯᑰᔪᑦ, 5) ᖃᐅᔨᔭᐅᓗᑎᒃ ᐊᒻᒪᓗ ᐆᒃᑐᕋᕐᓗᒋᑦ ᐃᒪᐅᑉ ᓇᓃᓐᓂᕆᔭᖏᑦᑕ ᐊᓯᐊᙳᖅᑐᑦ, ᐊᒻᒪᓗ 6) ᑲᑎᑦᑎᓗᑎᒃ ᖃᖓᑦᑕᖅᑎᑕᐅᓯᒪᔪᒃᑯᑦ ᐃᒃᐱᒋᓂᒃᑯᑦ ᓈᓴᐅᑎᓂᒃ/ᑎᑎᖅᖃᓂᒃ ᖃᐅᔨᓴᕐᓂᐊᕐᓗᒍ ᒪᓂᕋᕐᒥᑦ ᐃᓚᒋᔭᐅᔪᑦ ᐊᐅᒃᐸᓪᓕᐊᓂᕐᒧᑦ ᐱᔾᔪᑎᖃᖅᑐᓂᒃ.

2021-ᒧᑦ, ᐱᓕᕆᓂᖅ ᐊᔪᕐᓇᓚᐅᖏᑦᑐᖅ ᐊᑕᐅᑦᑎᒃᑯᑦ ᒪᓕᒃᖢᑎᒃ ᐃᖏᕐᕋᔭᖕᓂᕐᒧᑦ ᐱᔭᕆᐊᖃᖅᑎᑕᐅᔪᑦ ᐋᖅᕿᒃᑕᐅᓯᒪᔪᑦ ᓄᓇᕗᒻᒧᑦ ᐊᒻᒪᓗ ᒐᕙᒪᑐᖃᒃᑯᓐᓄᑦ. ᐊᕐᕕᓂᓖᑦ ᐅᑉᓗᓄᑦ ᐱᓕᕆᓚᐅᖅᑐᑦ ᐆᓪᑕᓐᐳᐊᒍ (Oldenborger) ᐊᒻᒪᓗ ᓚᑉᓛᖕᒃ (LeBlanc) ᑲᖏᖅᖠᓂᕐᒥᑦ ᐊᒥᕋᐃᔭᕐᕕᒃ (ᓯᑎᐱᕆ) 2021-ᒥᑦ ᓈᓴᐅᑎᓂᒃ/ᑎᑎᖅᖃᓂᒃ ᑲᑎᖅᓱᐃᑉᓗᑎᒃ, ᐃᓚᒋᔭᐅᔪᑦ ᐱᓕᕆᐊᕆᖃᑦᑕᖅᖢᒋᑦ, ᐊᒻᒪᓗ ᐋᖅᕿᒃᓱᖅᖢᒋᑦ ᑕᐃᒪᐅᔪᓂᑦ ᐃᓂᐅᔪᓂᑦ. ᑕᑯᔭᖅᑐᐃᓐᓂᖅ ᐱᒻᒪᕆᐅᔪᖅ ᒥᑭᓛᒃᑰᖅᑎᓐᓂᐊᕐᓗᒋᑦ ᓈᓴᐅᑎᓂᒃ/ᑎᑎᖅᖃᓂᒃ ᐱᑕᖃᙱᓐᓂᐅᔪᑦ ᐊᑯᓂᐅᔪᒥᑦ ᑎᑎᖅᖃᐅᑎᒋᔭᐅᔪᑦ ᒪᓂᕋᐅᑉ ᐆᓇᕐᓂᖓᓄᑦ. ᑭᓯᐊᓂ, ᐃᓂᐅᔪᑦ ᐱᑕᖃᕋᓗᐊᖅᑎᓪᓗᒋᑦ ᐃᖕᒥᖕᓂᒃ ᓈᓴᐅᑎᓂᒃ/ᑎᑎᖅᖃᓂᒃ ᑎᑎᕋᐃᖃᑦᑕᕐᓂᖏᑦ, ᐃᓚᖏᑦ ᓈᓴᐅᑎᓄᑦ/ᑎᑎᖅᖃᓄᑦ ᑎᑎᖅᖃᐅᑏᑦ ᐃᖢᐃᓵᖅᑕᐅᓚᐅᖅᑐᑦ, ᐊᔪᓕᖅᖢᑎᒃ, ᐅᕝᕙᓘᓐᓃᑦ ᐆᒻᒪᖅᖁᑕᐃᕈᑎᑉᓗᑎᒃ. ᑕᒪᓗᒃᑖᕐᓚᖕᒥᑦ ᐃᓂᐅᔪᑦ ᐊᔪᕈᖕᓃᖅᑎᑕᐅᒃᑲᓐᓂᓚᐅᖅᑐᑦ, ᐃᓚᖏᑦ ᓄᖅᖃᖅᑎᑕᐅᑉᓗᑎᒃ. ᖃᓄᐃᖓᓕᖅᑎᑦᑎᓂᖏᑦ ᓈᓴᐅᑏᑦ/ᑎᑎᖅᖃᐃᑦ ᖃᐅᔨᓴᖅᑕᐅᓂᐊᖅᑐᑦ ᖃᐃᔪᓂᑦ ᖃᐅᔨᓴᐃᓂᐅᓂᐊᖅᑐᓂᑦ. ᐊᑐᕐᓗᓂ ᖃᐅᔨᒪᓂᕆᔭᐅᔪᓂᒃ ᓯᕗᓂᐊᒍᑦ ᑲᑎᖅᓱᐃᓂᐅᓚᐅᖅᑐᓂᑦ ᓈᓴᐅᑎᓂᒃ/ᑎᑎᖅᖃᓂᒃ ᐅᖓᓯᒃᑐᒥᑦ ᐃᒃᐱᒋᓂᒃᑯᑦ ᓈᓴᐅᑎᓄᑦ/ᑎᑎᖅᖃᓄᑦ, ᖃᐅᔨᓴᐃᓂᖃᓚᐅᖅᑐᑦ ᓇᓚᐅᑦᑖᕐᓂᐊᕐᓗᒋᑦ ᖁᐊᖑᐃᓐᓇᐅᔭᖅᑐᑦ ᐊᔾᔨᒌᙱᑦᑑᓂᖏᓐᓂᒃ ᐊᒻᒪᓗ ᖁᐊᖑᐃᓐᓇᐅᔭᖅᑐᑦ ᓄᖑᑉᐸᓪᓕᐊᓂᖏᓐᓂᒃ ᒪᓕᒃᖢᒋᑦ ᐊᕙᑎᐅᑉ ᐊᓯᐊᙳᖃᑦᑕᕐᓂᖓ ᓲᕐᓗ ᖄᖓᓂᑦ ᓄᓇᓕᕆᓂᕐᒥᑦ, ᓄᓇᐅᑉ ᐋᖅᕿᐅᒪᓂᖓᑕ, ᐊᒻᒪᓗ ᓄᓇᐅᑉ ᖄᖓᓂᑦ. ᑎᑎᕋᖅᓯᒪᔪᑦ ᖃᕆᑕᐅᔭᒃᑯᑦ ᐅᓂᑉᑳᑦ ᐊᒻᒪᓗ ᐅᖃᓕᒫᒐᓕᐊᖑᔪᑦ ᐅᑉᓗᒥᒧᑦ ᑎᑭᖦᖢᒍ ᑐᓂᔭᐅᓚᐅᖅᑐᑦ ᓄᓇᕗᒻᒥ ᖃᐅᔨᓴᐃᕝᕕᖕᒧᑦ ᑭᐅᑉᓗᒋᑦ ᐅᖃᓕᒫᒐᓕᐅᖁᔨᓃᑦ ᐃᓚᐅᑎᓐᓂᐊᕐᓗᒋᑦ ᕿᒥᕐᕈᔭᐅᓂᖓ ᓄᓇᕗᒻᒥ ᓚᐃᓴᓐᓯᓕᕆᓂᕐᒧᑦ ᖃᕆᑕᐅᔭᒃᑯᑦ ᑐᖅᖁᖅᓯᓯᒪᕝᕕᒃ.

